जब लगी थी गोली: 2006 की बात है, संदीप स‍िंह घर से ट्रेन में सवार होकर दिल्ली जा रहे थे। ट्रेन में उनकी सीट के पीछे से अचानक एक आवाज आई और उन्‍हें महसूस हुआ क‍ि शरीर के अंदर एक गर्म रॉड जैसी चीज घुस गई है। संदीप स‍िंह के पीछे बैठे सुरक्षाकर्मी से गलती से गोली चल गई थी और वो संदीप स‍िंह को रीढ़ की हड्डी के पास जा लगी। संदीप सिंह को कुरुक्षेत्र स्‍टेशन पर ही उतारा गया। एंबुलेंस नहीं आई तो वो ऑटो से अस्‍पताल पहुंच गए। खून बह रहा था। सरकारी अस्‍पताल ने पीजीआई के ल‍िए रेफर कर द‍िया। उनकी टांगे पैरालाइज्‍ड हो चुकी थीं।